രണ്ടും കല്പ്പിച്ച് പാകിസ്ഥാന് ന്യൂസീലന്ഡിനെതിരെ പാകിസ്താന് ത്രസിപ്പന് ജയം ന്യൂസീലന്ഡിനെ അഞ്ച് വിക്കറ്റിനാണ് പാകിസ്താന് തോല്പിച്ചത് ദുബായ് : ട്വന്റി 20 ലോകകപ്പില് പാക്കിസ്ഥാന് തുടര്ച്ചയായ രണ്ടാം ജയം. ന്യൂസീലന്ഡിനെ അഞ്ച് വിക്കറ്റിനാണ് പാകിസ്താന് തോല്പിച്ചത്. ആദ്യം ബാറ്റ് ചെയ്ത ന്യൂസീലന്ഡ് മുന്നോട്ടുവച്ച 135 റണ്സ് വിജയലക്ഷ്യം 18.4 ഓവറില് അഞ്ച് വിക്കറ്റ് നഷ്ടപ്പെടുത്തി പാകിസ്താന് മറികടന്നു. 33 റണ്സെടുത്ത വിക്കറ്റ് കീപ്പര് ബാറ്റ്സ്മാന് മുഹമ്മദ് റിസ്വാന് പാകിസ്താന്റെ ടോപ്പ് സ്കോററായി. ഷൊയ്ബ് മാലിക് 26, ആസിഫ് അലി 24 എന്നിവരും പാക് നിരയില് തിളങ്ങി. ന്യൂസീലന്ഡിനായി ഇഷ് സോധി രണ്ട് വിക്കറ്റ് വീഴ്ത്തി. നേരത്തെ ടോസ് നഷ്ടമായി ബാറ്റിംഗിനിറങ്ങിയ ന്യൂസീലന്ഡ് 8 വിക്കറ്റ് നഷ്ടത്തില് 134 റണ്സെടുത്തു. 27 റണ്സ് വീതം നേടിയ ഡാരില് മിച്ചലും ഡെവോണ് കോണ്വേയുമാണ് കിവീസിന്റെ ടോപ്പ് സ്കോറര്മാര്. റൗഫ് നാലോവറില് 22 റണ്സിന് നാലു വിക്കറ്റെടുത്തപ്പോള് ഇമാദ് വാസിമും ഷഹീന് അഫ്രീദിയും മുഹമ്മദ് ഹഫീസും ഓരോ വിക്കറ്റെടുത്തു.